CELEX: 62018TN0246
Language: da
Date: 2018-04-16 00:00:00
Title: Sag T-246/18: Sag anlagt den 16. april 2018 — Moreno Pérez mod Rådet

201805250541897082018/C 200/612462018TC20020180611DA01DAINFO_JUDICIAL20180416484811Sag T-246/18: Sag anlagt den 16. april 2018 — Moreno Pérez mod Rådet
 ---documentbreak--- C2002018DA4810120180416DA0061481481Sag anlagt den 16. april 2018 — Moreno Pérez mod Rådet
   (Sag T-246/18)2018/C 200/61Processprog: engelsk
      Parter
   
   
      Sagsøger: Maikel José Moreno Pérez (Venezuela) (ved advokaterne L. Giuliano og F. Di Gianni)
   
      Sagsøgt: Rådet for Den Europæiske Union
   
      Sagsøgerens påstande
   
   
            —
         
         
            Rådets afgørelse (FUSP) 2018/90 af 22. januar 2018 om ændring af afgørelse (FUSP) 2017/2074 om restriktive foranstaltninger på baggrund af situationen i Venezuela og Rådets gennemførelsesforordning (EU) 2018/88 af 22. januar 2018 om gennemførelse af forordning (EU) 2017/2063 om restriktive foranstaltninger på baggrund af situationen i Venezuela annulleres, for så vidt som bestemmelserne heri vedrører sagsøgeren.
         
      
            —
         
         
            Rådet for Den Europæiske Union tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
            1.
         
         
            Første anbringende om, at Rådet tilsidesatte princippet om god forvaltningsskik og tilsidesatte hans ret til forsvar og ret til en effektiv domstolsbeskyttelse ved at undlade inden for en rimelig frist at give adgang til de beviser, der angiveligt understøttede hans opførelse på listen.
         
      
            2.
         
         
            Andet anbringende om, at Rådet foretog et åbenbart urigtigt skøn, eftersom det undlod at godtgøre, at sagsøgeren i sine funktioner som præsident og tidligere vicepræsident for den øverste domstol i Venezuela har støttet og lettet regeringsindgreb og politikker, som har undergravet demokratiet og retsstaten i Venezuela, og at han er ansvarlig for handlinger og udtalelser, der har krænket nationalforsamlingens myndighed.